**Χίος, 9/4/2024**

**ΔΕΛΤΙΟ ΤΥΠΟΥ**

**Εσπερίδα "Μείνετε Ασφαλείς στο Διαδίκτυο"**

H Διεύθυνση Δευτεροβάθμιας Εκπαίδευσης Χίου, σε συνεργασία με τον σχολικό σύμβουλο Πληροφορικής κ. Αιμιλιανό Ευαγγελινό και τον Σύλλογο Εκπαιδευτικών Πληροφορικής Χίου, διοργανώνουν μια σημαντική εκδήλωση με θέμα την ασφάλεια στο διαδίκτυο. Η εσπερίδα, που έχει τίτλο "Μείνετε Ασφαλείς στο Διαδίκτυο", θα πραγματοποιηθεί στην πόλη του Χίου και θα φιλοξενήσει εξειδικευμένους ομιλητές από διάφορους τομείς που σχετίζονται με την ηλεκτρονική ασφάλεια.

Η εσπερίδα θα πραγματοποιηθεί την Τετάρτη, 17 Απριλίου 2024 στις 19:00, στην αίθουσα εκδηλώσεων του Ομηρείου Πνευματικού Κέντρου Χίου και αναμένεται να προσελκύσει γονείς, μαθητές/-τριες, εκπαιδευτικούς και γενικότερα όσους θέλουν να ενημερωθούν για ένα τόσο σημαντικό θέμα.

Στόχος της εκδήλωσης είναι να ενημερώσει τους γονείς και όλους τους ενδιαφερόμενους, προκειμένου να είναι σε θέση να καθοδηγήσουν τα παιδιά τους στην ασφαλή και υπεύθυνη χρήση του διαδικτύου. Μέσω της παρουσίασης σημαντικών πληροφοριών, στοχευμένων σε πρακτικές συμβουλές, οι γονείς θα είναι σε θέση να ενισχύσουν τις δεξιότητες των παιδιών τους στον ψηφιακό κόσμο και παράλληλα να τα προστατεύσουν από ενδεχόμενους κινδύνους που μπορεί να αντιμετωπίσουν.

Η συμμετοχή στην εκδήλωση είναι δωρεάν.

Ακολουθεί το προγραμμα της εσπερίδας:

| 19:10-19:15 | Χαιρετισμός Διευθύντριας Δευτεροβάθμιας Εκπαίδευσης κας. Ευτυχίας Βλυσίδου |
| --- | --- |
| 19:15–19:30 | Θέμα: **“Ασφάλεια και Προστασία της Ιδιωτικότητας στο Διαδίκτυο”**Χρήστος Καλλονιάτης, Καθηγητής Πρόεδρος ΤΠΤΕ,Τακτικό Μέλος της Αρχής Προστασίας Δεδομένων Προσωπικού Χαρακτήρα |
| 19:30–19:45 | Θέμα: **“Μικροσυναλλαγές και Κιβώτια Λαφύρων (Lootboxes) Κρυμμένα casino στα βιντεοπαιχνίδια”**Δημήτριος Αντώνογλου, Εκπαιδευτικός Πληροφορικής – Υποδιευθυντής ΕΝ.Ε.Ε.ΓΥ.Λ.Χίου |
| 19:45–20:00 | Θέμα:**«Εθισμός στο Διαδίκτυο»**Αιμιλιανός Ευαγγελινός, Σύμβουλος Εκπαίδευσης Πληροφορικής |
| 20:00-20:15 | Θέμα::**«Παιδιά, Γονείς, Οθόνες: Αποσύνδεση ή Επανεκκίνηση;»**Γιάννα Κουμή, Δρ. Εκπαιδευτική Ψυχολόγος |
| 20:15-20:30 | Θέμα:**“Η Ηλεκτρονική Παραβατικότητα ως κοινωνικό φαινόμενο. Αποτελεί αιτία της η κατάχρηση του διαδικτύου”**Κυφωνίδου Σοφία, Κοινωνική Λειτουργός της ΔΔΕ Χίου |
| 20:30-20:45 | Θέμα: **“Συνέπειες της κακής χρήσης του διαδικτύου”** Ιωάννης Αραμπατζής, Αστυνομικός Διευθυντής Χίου |
| 20:45 - 21:00 | Ερωτήσεις - Συζήτηση |